РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  14

от заседание на Комисия ”Професионална квалификация, информационни технологии и статистика” на ВСС,
проведено на 05.04.2016 г.

Днес, 05.04.2016 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова 
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов – директор дирекция „ИТСС” - АВСС, Светослав Неделчев – началник отдел "ИОВСС", дирекция „ИТСС“ - АВСС, Румен Митев - началник отдел „Статистически анализ и обработка на данни“ дирекция „ИТСС“ - АВСС, Мая Атанасова – гл. експерт юрисконсулт в отдел „ЮСДКВСС“ към дирекция „Правна“ и Румяна Тодорова - ст. експерт - статистически анализ дирекция „ИТСС” – АВСС.

1.ОТНОСНО: Писмо от Главна дирекция „Гражданска регистрация и административно обслужване“ относно данни от Национална база данни „Население“, необходими за обслужване дейността на бюрата за съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1.	Да се предостави получената информация, необходима за обслужване дейността на бюрата за съдимост, на „Индекс-България", с приемо-предавателен протокол, подписан от Главния секретар на ВСС.

2.ОТНОСНО: Писмо от Ирена Първанова – директор на дирекция „Добро управление“ към МС и ръководител на управляващия орган на ОПДУ относно провеждане на въвеждащо обучение по процедура BG05SFOP001-1.001 „Структуриране на данни и аналитични дейности в изпълнение на стратегическите документи за развитие на държавната администрация, развитие на електронното управление и въвеждане на електронното управление в сектор „Правосъдие“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. ОПРЕДЕЛЯ Валери Михайлов – директор дирекция „ИТСС“ – АВСС и Мирослава Чирпъкова – началник отдел „ИООСВ“, дирекция „ИТСС“ – АВСС за участие във въвеждащо обучение относно изпълнението и отчитането на одобрения проект на Министерство на правосъдието в партньорство с ВСС „Инвентаризация и анализ на състоянието на информационната и комуникационната инфраструктура, информационните системи, услуги и регистри в сектор „Правосъдие“ по Оперативна програма „Добро управление“ на 08.04.2016 г. 

3.ОТНОСНО: Промени в Закона за съдебната власт.

След проведените обсъждания за възможностите на създадената система за електронно гласуване за пряк избор на членове на 8 – ми състав на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. След публикуването на Закон за изменение и допълнение /ЗИД/ на Закона за съдебната власт да се изработят правила за електронно гласуване за пряк избор на членове на ВСС от квотата на магистратите.
3.2. На база на приетите норми да се определи кръгът от въпроси, които да уредят техническите възможности на създадената система за електронно гласуване за пряк избор на членове на ВСС, разработена по Договор №45-06-027/15.06.2015 г. за „Разработване и внедряване на единен портал на електронното правосъдие и обучение за работа с единния портал“ в изпълнение на проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт“ с рег. № 13-33-2/27.12.2013 г., осъществяван с финансовата подкрепа на Оперативна програма „Административен капацитет“.

4.ОТНОСНО: Решение на комисия „Международна дейност“ на ВСС относно решения на постоянни комисии на ВСС във връзка с предоставяне на информация за напредъка на България по МСО за периода 1 януари – 31 март и определяне на участници в срещата с експерти на ЕК, която ще се проведе 20 – 22 април 2016 г.
Приложение: Извлечение от протокол №14/30.03.2016 г. от заседание на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ПРИЕМА за сведение решение на комисия „Международна дейност“ по  протокол №14/30.03.2016 г., т.2.

5.ОТНОСНО: Писмо от и.ф. председател на Окръжен съд гр. Благоевград относно информация, свързана с обмен на данни с ядрото на ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. ПРИЕМА за сведение писмото от и.ф. председател на Окръжен съд гр. Благоевград относно информация, свързана с обмен на данни с ядрото на ЕИСПП.
5.2. Съдържанието на писмото да се обсъди на предстоящото съвещание с експертите от отдел „ЕИСПП“, дирекция „ИОТ“ към АГП и представителите на апелативен район София на 08.04.2016 г. 

6.ОТНОСНО: Писмо от и.ф. председател на Окръжен съд гр. Благоевград относно Правила за достъп до електронни съдебни дела в Единния портал за електронно правосъдие.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. ИЗПРАЩА писмото от и.ф. председател на Окръжен съд гр. Благоевград относно Правила за достъп до електронни съдебни дела на разработчика на Единния портал за електронно правосъдие, за становище по отношение технологичния процес на работа на софтуера и възможността за реализация на предложението.
6.2. Да се уведоми и.ф. председател на Окръжен съд гр. Благоевград за решението на комисията.

7.ОТНОСНО: Писмо от и.ф. председател на Районен съд гр. Благоевград относно въвеждането в реална експлоатация на Единния портал за е-правосъдие на съдебната власт.

След като се запозна с писмото на и.ф. председател и интернет сайта на Районен съд Благоевград

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. Приема за сведение писмото от и.ф. председател на Районен съд гр. Благоевград относно въвеждането в реална експлоатация на Единния портал за е-правосъдие на съдебната власт.
7.2. УКАЗВА на административните ръководители на пилотните съдилища за Единен портал за електронно правосъдие и на пилотните съдилища за Електронното призоваване, в интернет сайтовете им да бъде въведена на първа страница секция и връзка към Единен портал за електронно правосъдие.

8.ОТНОСНО: Писмо от председателя на Комисия „Професионална етика и превенция на корупция“ на ВСС относно преписка с вх. № 94-00-108/09.02.2016 г., образувана по сигнал

След като обсъди сигнала

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Възлага на дирекция „ИТСС“ да подготви информация по сигнала.
8.2. Информацията да се изпрати на комисия „Професионална етика и превенция на корупцията“. 

9.ОТНОСНО: Определяне на дата за въвеждане на подробни статистически кодове на видовете дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. Да се изпратят писма до разработчиците на системите за управление на съдебните дела за уточнение на датата, от която може да стартира актуализираната версия на системите, в съответствие с приетите от ВСС с решение по протокол № 15/24.03.2016 г. актуализирани статистически кодове в съдилищата.

10.ОТНОСНО: Писмо от председателя на Районен съд гр. Тополовград с искане за осигуряване на средства за внедряване на уеб приложение за достъп до информация за съдебни дела в САС „Съдебно деловодство“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Да се изпрати писмо до председателя на Районен съд гр. Тополовград относно възможностите на Единния електронен портал на съдебната власт за предоставяне на безплатна електронна услуга – достъп до информация за делата, след осъществяване на трансфер на данни от системата за управление на съдебните дела САС „Съдебно деловодство“ в Единния портал.

11.ОТНОСНО: Искане от председателя на Районен съд гр. Костинброд за увеличаване щатната численост на съда с 1 /една/ щатна бройка за съдебен служител за длъжността „Системен администратор“.
След като се запозна с писмото на председателя на Районен съд гр. Костинброд и изразената позиция на районния прокурор на РП Костинброд относно възможността системният администратор да  обслужва и двете структури 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Искането от председателя на Районен съд гр. Костинброд за увеличаване щатната численост на съда с 1 /една/ щатна бройка за съдебен служител за длъжността „Системен администратор“ е целесъобразно.
11.2. Изпраща решението по т.11.1 на комисия „Съдебна администрация“ на ВСС.

12.ОТНОСНО: Искане от и.ф. председател на Софийски апелативен съд за издаване на 3 броя персонални квалифицирани електронни подписи.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1.  Да се уведоми и.ф. председател на Софийски апелативен съд за възможностите за издаване на персонални квалифицирани електронни подписи.

13.ОТНОСНО: Искане от и.ф. председател на Софийски апелативен съд за осигуряване на средства за закупуване на компютри, монитори, скенер за мрежово използване, многофункционално устройство, документален скенер и скенер за системата на „Бисофт“ за служебни защитници.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

13.1. ОТЛАГА разглеждането на искането от и.ф. председател на Софийски апелативен съд за осигуряване на средства за закупуване на компютри, монитори, скенер за мрежово използване, многофункционално устройство, документален скенер и скенер за системата на „Бисофт“ за служебни защитници, с оглед планиране на централизирана поръчка за доставка на техника за нуждите на ОСВ.

14.ОТНОСНО: Искане от председателя на Апелативен съд гр. Варна за осигуряване на средства за закупуване на компютърна и периферна техника за новоназначени служители.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

14.1. Целесъобразно е осигуряването на средства на Апелативен съд гр. Варна за закупуване на 2 броя компютърни конфигурации на обща стойност 1 836,00 лв. с ДДС, 2 броя UPS устройства на обща стойност 214,00 лв. с ДДС, 2 броя принтери на обща стойност 496,00 лв. с ДДС и 1 брой скенер на стойност 1 485,00 лв. с ДДС за новоназначени служители.
14.2. Изпраща решението по т.14.1 на комисия „Бюджет и финанси“ на ВСС, по компетентност.

15.ОТНОСНО: Искане от председателя на Административен съд гр. Добрич за осигуряване на средства за закупуване на компютърни конфигурации и сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

15.1. Целесъобразно е осигуряването на средства на Административен съд гр. Добрич за закупуване на 1 брой сървър нисък клас на стойност 4 989,00 лв. с ДДС.
15.2. ОТЛАГА разглеждането на искането в останалата част, с оглед планиране на централизирана поръчка за доставка на техника за нуждите на ОСВ.
15.3. Изпраща решението по т. 15.1 на комисия „Бюджет  и финанси" на ВСС, по компетентност.

16.ОТНОСНО: Искане от председателя на Окръжен съд гр. Търговище за осигуряване на средства за доставка и монтаж на информационна система  - дисплей и сървър за управление в информационния център на съдебната палата.
Искането е окомплектовано само с една оферта.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

16.1. Целесъобразно е осигуряването на средства на Окръжен съд гр. Търговище за информационна система  - дисплей и сървър за управление в информационния център на съдебната палата, след представяне на допълнителни оферти.
16.2. Изпраща решението по т.16.1 на председателя на Окръжен съд гр. Търговище.

17.ОТНОСНО: Искане от председателя на Районен съд гр. Балчик за осигуряване на средства за закупуване на компютърни конфигурации, скенери и мрежово устройство за съхранение на данни /NAS/.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

17.1. Целесъобразно е осигуряването на средства на Районен съд гр. Балчик за закупуване на 1 брой мрежово устройство за съхранение на данни /NAS/ на стойност 395,00 лв. с ДДС.
17.2. ОТЛАГА разглеждането на искането в останалата част, с оглед планиране на централизирана поръчка за доставка на техника за нуждите на ОСВ.
17.3. Изпраща решението по т. 17.1 на комисия „Бюджет  и финанси" на ВСС, по компетентност.

18.ОТНОСНО: Допълнение към искане с изх.№ 1203/23.02.2016 г. от председателя на Районен съд гр. Добрич.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

18.1. Целесъобразно е осигуряването на средства на Районен съд гр. Добрич за закупуване на 3 броя компютърни конфигурации на обща стойност 2 736,00 лв. с ДДС и 3 броя принтери на обща стойност 749,00 лв. с ДДС.
18.2. Изпраща решението по т.18.1 на комисия „Бюджет и финанси“ на ВСС, по компетентност.

19.ОТНОСНО: Искане от председателя на Районен съд гр. Монтана за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

19.1. Целесъобразно е осигуряването на средства на Районен съд гр. Монтана за закупуване на 20 броя UPS на обща стойност до 2320 ,00 лв. с ДДС за подмяна на дефектирали, чиито ремонт е нецелесъобразен.
19.2. Изпраща решението по т.19.1 на комисия „Бюджет и финанси“ на ВСС, по компетентност.

20.ОТНОСНО: Искане от председателя на Районен съд гр. Пазарджик за осигуряване на средства за закупуване на компютри, монитори и принтери за новоназначени служители.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

20.1. Целесъобразно е осигуряването на средства на Районен съд гр. Пазарджик за закупуване на 2 броя компютри на обща стойност 740,00 лв. с ДДС, 2 броя монитори на обща стойност 474,00 лв. с ДДС и 2 броя принтери на обща стойност 500,00 лв. с ДДС за новоназначени служители.
20.2. Изпраща решението по т.20.1 на комисия „Бюджет и финанси“ на ВСС, по компетентност.

21.ОТНОСНО: Искане от председателя на Районен съд гр. Хасково за осигуряване на средства за закупуване на 4 броя мултифункционални устройства -  среден клас за подмяна на дефектирали.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

21.1. Целесъобразно е осигуряването на средства на Районен съд гр. Хасково за закупуване на 4 броя мултифункционални устройства – среден клас на обща стойност 2400,00 лв. с ДДС за подмяна на дефектирали.
21.2. Изпраща решението по т.21.1 на комисия „Бюджет и финанси“ на ВСС, по компетентност.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ